CELEX: 62014CN0424
Language: sk
Date: 2014-09-15 00:00:00
Title: Vec C-424/14: Návrh na začatie prejudiciálneho konania, ktorý podal Szekszárdi Közigazgatási és Munkaügyi Bíróság (Maďarsko) 15. septembra 2014 – Jácint Gábor Balogh/Nemzeti Adó- és Vámhivatal Dél-dunántúli Regionális Adó Főigazgatósága

8.12.2014   
            
            
               SK
            
            
               Úradný vestník Európskej únie
            
            
               C 439/21
            
         Návrh na začatie prejudiciálneho konania, ktorý podal Szekszárdi Közigazgatási és Munkaügyi Bíróság (Maďarsko) 15. septembra 2014 – Jácint Gábor Balogh/Nemzeti Adó- és Vámhivatal Dél-dunántúli Regionális Adó Főigazgatósága
   (Vec C-424/14)
   (2014/C 439/27)
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Szekszárdi Közigazgatási és Munkaügyi Bíróság
   
      Účastníci konania pred vnútroštátnym súdom
   
   
      Žalobca: Jácint Gábor Balogh
   
      Žalovaný: Nemzeti Adó- és Vámhivatal Dél-dunántúli Regionális Adó Főigazgatósága
   
      Prejudiciálne otázky
   
   
               1.
            
            
               Je maďarská vnútroštátna prax, ktorá spočíva v tom, že sa od jednotlivcov, ktorí v rámci hranice pre subjektívne oslobodenie od DPH nechcú vykonávať činnosť podliehajúcu DPH, vyžaduje oznámenie o činnosti – zlučiteľná s povinnosťou podať oznámenie o činnosti stanovenou v článku 213 ods. 1 a článku 214 ods. 1 smernice o DPH (1)?
            
         
               2.
            
            
               Môže daňový orgán pri príležitosti následnej kontroly sankcionovať opomenutie podania oznámenia o činnosti v rámci hranice pre subjektívne oslobodenie od dane?
            
         
               3.
            
            
               Môže daňový orgán pri príležitosti následnej kontroly odňať jednotlivcovi právo voľby a ignorujúc zásadu spravodlivého procesu, môže vylúčiť možnosť jednotlivca zvoliť si subjektívne oslobodenie od dane?
            
         
      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).